《礼烈亲王克勒马歌 其二》
清代·吴嵩梁

烈王勋德史有传，天马今从画中见。百战归来汗血流，论功马亦当封侯。

王师破阵如破竹，王来骑马如骑龙。四蹄雷电双耳风，但闻战鼓先腾空。

跨山蓦涧若平地，岂知身在重围中。箭伤刀斫不能死，得意腾骧日千里。

王归天上马人间，矫首苍云泪如水。功成身殒为酬恩，刻石昭陵未足论。

辽海年年千骑出，王孙犹问旧龙孙。

作者简介：（1766—1834）江西东乡人，字子山，号兰雪。嘉庆五年举人，由内阁中书官贵州黔西州知州。工诗，为王昶、翁方纲、法式善所推重。有《香苏山馆诗钞》。